b'\n_START_ARTICLE_\nHard Rock Hallelujah\n_START_SECTION_\nMusiikkivideot\n_START_PARAGRAPH_\nKappaleesta on julkaistu kaksi musiikkivideota. Ensimm\xc3\xa4inen versio oli kev\xc3\xa4\xc3\xa4ll\xc3\xa4 2006 julkaistu Pete Riskin ohjaus. Kev\xc3\xa4\xc3\xa4ll\xc3\xa4 2007 Antti J. Jokinen ohjasi kappaleesta uuden videon, joka esitettiin vuoden 2007 euroviisujen avausvideona._NEWLINE_Alkuper\xc3\xa4inen musiikkivideo vuodelta 2006 kertoo yhdysvaltalaisesta high schoolista ja sen koulukiusatusta opiskelijatyt\xc3\xb6st\xc3\xa4 (Leina Ogihara), joka kuuntelee hard rock/heavy metal-musiikkia. Kesken liikunnantunnin koulusta menee s\xc3\xa4hk\xc3\xb6t ja Lordi saapuu paikalle. Musiikkivideo p\xc3\xa4\xc3\xa4ttyy siihen, ett\xc3\xa4 yhtye ja tytt\xc3\xb6 valtaavat koulun ja muuttavat koulukiusaajat zombieiksi ja orjikseen. _NEWLINE_Vuonna 2007 tehty Hard Rock Hallelujah Eurovision Edition -musiikkivideo sijoittuu Lappiin ja kertoo suomalaisesta mytologiasta. Musiikkivideon keskeiss\xc3\xa4 roolissa on Lapin Peikko (Jasper P\xc3\xa4\xc3\xa4kk\xc3\xb6nen), joka vaeltaa pitkin Lapin er\xc3\xa4maita, kunnes kohtaa Lordin. Musiikkivideo tehtiin euroviisujen avaukseen, joten loppuosa videosta oli suora l\xc3\xa4hetys euroviisuista 2007.\n_START_SECTION_\nSingle\n_START_PARAGRAPH_\nKappale julkaistiin singlen\xc3\xa4 helmikuussa 2006 ja se oli ensimm\xc3\xa4inen singlejulkaisu The Arockalypselta. Singlest\xc3\xa4 on kolme versiota. Saksan ja Keski-Euroopan markkinoita varten tehdyss\xc3\xa4 painoksessa ykk\xc3\xb6sraitana on ainoastaan "Hard Rock Hallelujah (Eurovicious radio edit)" ja toisena kappaleena "Supermonstars". Singlest\xc3\xa4 on ulkomailla saatavilla my\xc3\xb6s DualDisc -versio, jonka audiopuolelta on samat raidat kuin suomalaisesta singlest\xc3\xa4. DVD-puolella on musiikkivideot kappaleisiin "Hard Rock Hallelujah", "Blood Red Sandman" ja "Devil Is a Loser". Single on pakattu pahvikansiin.'